stanford-oval/wikipedia huggingface dataset:
נמל התעופה הבין-לאומי נג'מנה
תאונות ותקריות

ב-28 בינואר 1978, דאגלס C-47 TT-EAB של חברת אייר צ'אד יורט על ידי מורדים ליד הרי טיבסטי (אנ'). המטוס הפגוע נחת ככל הנראה בנמל התעופה הבינלאומי נג'מנה.
ב-19 בספטמבר 1989 מטוס נוסעים מדגם מקדונל דאגלס DC-10-30 שהיה בדרכו לפריז, פוצץ כ-45 דקות לאחר ההמראה מנמל התעופה. המטוס התרסק באזור המרחב האווירי של ניז'ר. כל 156 הנוסעים ו-14 אנשי הצוות שהיו על המטוס נספו.
הערות שוליים

↑  Harro Ranter, ASN Aircraft accident Douglas C-47-DL (DC-3) TT-EAB Tibesti, aviation-safety.net
↑  "UTA 772: The forgotten flight" (באנגלית בריטית). 2003-08-19. נבדק ב-2019-01-22.
↑  Harro Ranter, ASN Aircraft accident McDonnell Douglas DC-10-30 N54629 Ténéré desert, aviation-safety.net
סילביה אלברטו

| --- | --- |

 לידה:  18 במאי 1981 (בת 43) ליסבון, פורטוגל 
 מדינה:  פורטוגל פורטוגל
 תקופת הפעילות:  מ-2000 
 עיסוק:  מנחה, עיתונאית, שחקנית
 
סילביה אלברטו (בפורטוגזית: Sílvia Alberto; נולדה ב-18 במאי 1981) היא מנחת טלוויזיה ושחקנית פורטוגזית, העובדת ברשות השידור לרדיו וטלוויזיה של פורטוגל (RTP).
ביוגרפיה

אלברטו נולדה בעיר ליסבון שבפורטוגל.
היא בוגרת תואר ללימודי תיאטרון בבית הספר לתיאטרון וקולנוע של ליסבון, היא גם בעלת תואר שני בלימודי תורת הספרות מטעם אוניברסיטת ליסבון.
היא החלה את הקריירה הטלוויזיונית שלה לראשונה בתוכנית הילדים Clube Disney אשר הגישה ששודרה בערוץ הממלכתי RTP1 בשנת 2000, לאחר מכן הגישה ב-2001 את תוכנית הנוער Clube da Europa בערוץ RTP2, שעסקה בחינוך על האיחוד האירופי, ועל ההיסטוריה, התרבות והגאוגרפיה של אירופה.
היא הגישה תוכנית בוקר בתחנת הרדיו Mix FM עד שנת 2002. באותה שנה התחילה לעבוד ככתבת מטעם ערוץ SIC.
היא התפרסמה כשהנחתה את תוכנית השירה Ídolos בשתי העונות הראשונות לצד פדרו גרנג'ר ששודרה באותו ערוץ.
בשנת 2006 חזרה להגיש בערוץ RTP1 תוכניות מציאות שונות. היא הנחתה במספר הפקות את תחרות השירה Festival RTP da Canção, המהווה את בחירת הנציג הפורטוגזי בתחרות האירוויזיון.
אלברטו נבחרה להנחות את תחרות האירוויזיון 2018 לצד קטרינה פורטדו, דניאלה רוח ופילומנה קאוטלה אשר נערכה בליסבון שבפורטוגל.
סופטבול במשחקים האולימפיים

שחקנית נבחרת אוסטרליה נטלי וורד, עם מדליית הארד בה זכתה באולימפיאדת בייג'ינג (2008)
סופטבול הוא ענף במשחקים האולימפיים בין אולימפיאדת אטלנטה (1996) לאולימפיאדת בייג'ינג (2008), וכמו כן באולימפיאדת טוקיו (2020). בתחרויות משתתפות נבחרות של נשים בלבד, בעוד גברים מתחרים בבייסבול.
היסטוריה

לאחר שבאולימפיאדת ברצלונה (1992) נכלל הבייסבול בתוכנית האולימפית, באולימפיאדת אטלנטה (1996) נוסף גם טורניר סופטבול.
התחרויות כללו 8 נבחרות. בשלב הראשון, שיחקו כל הנבחרות זו נגד זו. ארבע הנבחרות שסיימו במקומות הראשונים העפילו לשלב חצי הגמר: הנבחרת שדורגה ראשונה מול הנבחרת שדורגה שנייה, והנבחרת שדורגה שלישית מול הנבחרת שדורגה רביעית. הנבחרת שסיימה בחצי הגמר הראשון העפילה אוטומטית לשלב הגמר. הנבחרת שניצחה בחצי הגמר השני המשיכה למשחק נוסף מול הנבחרת שהפסידה בחצי הגמר הראשון. המנצחת במשחק זה העפילה לגמר, והמפסידה בו זכתה במדליית הארד.
האלופה האולימפית הראשונה הייתה נבחרת ארצות הברית, שגברה במשחק הגמר על נבחרת סין. באולימפיאדת סידני (2000) שמרה ארצות הברית על תוארה לאחר שגברה על יפן, ובאולימפיאדת אתונה (2004) זכתה בתואר בפעם השלישית ברציפות, לאחר ניצחון על אוסטרליה. באולימפיאדת בייג'ינג (2008) הפסידה ארצות הברית לראשונה את התואר האולימפי לנבחרת יפן, אף שניצחה בכל משחקיה עד אז, כולל שני ניצחונות על יפן.
בשנת 2005 החליט הוועד האולימפי הבינלאומי שלא לכלול עוד את הסופטבול בתוכנית האולימפית החל מאולימפיאדת לונדון (2012). ההחלטה לכלול את הענף הייתה טעונה רוב רגיל, ותוצאות ההצבעה היו תיקו 52 ונמנע יחיד. הצעות לכלול מחדש את הענף באולימפיאדת ריו דה ז'ניירו (2016) לא זכו לרוב הדרוש.
בעקבות הפופולריות של ענפי הבייסבול והסופטבול ביפן, והזמנת המדינה המאחרת בידי הוועד האולימפי הבינלאומי להציע הוספה זמנית של אירועי ספורט נוספים, הצטרף הענף למשחקי אולימפיאדת טוקיו (2020).
זכיות

| אולימפיאדה | מדליית זהב | מדליית כסף | מדליית ארד | מקום רביעי |
| --- | --- | --- | --- | --- |
| אולימפיאדת אטלנטה (1996) | ארצות הברית ארצות הברית | הרפובליקה העממית של סין  סין | אוסטרליה אוסטרליה | יפן יפן |
| אולימפיאדת סידני (2000) | ארצות הברית ארצות הברית | יפן יפן | אוסטרליה אוסטרליה | הרפובליקה העממית של סין  סין |
| אולימפיאדת אתונה (2004) | ארצות הברית ארצות הברית | אוסטרליה אוסטרליה | יפן יפן | הרפובליקה העממית של סין  סין |
| אולימפיאדת בייג'ינג (2008) | יפן יפן | ארצות הברית ארצות הברית | אוסטרליה אוסטרליה | קנדה קנדה |
| אולימפיאדת טוקיו (2020) | יפן יפן | ארצות הברית ארצות הברית | קנדה קנדה | מקסיקו מקסיקו |
מדליות

|  | מדינה | זהב | כסף | ארד | סך הכל |
| --- | --- | --- | --- | --- | --- |
| 1. | ארצות הברית ארצות הברית | 3 | 2 | 0 | 5 |
| 2. | יפן יפן | 2 | 1 | 1 | 4 |
| 3. | אוסטרליה אוסטרליה | 0 | 1 | 3 | 4 |
| 4. | הרפובליקה העממית של סין  סין | 0 | 1 | 0 | 1 |
| 5. | קנדה קנדה | 0 | 0 | 1 | 1 |
ראו גם

בייסבול במשחקים האולימפיים
הערות שוליים

↑  Ramona Shelburne,‏"SOFTBALL'S OLYMPIC RETURN HINGES ON MLB",‏ESPN,‏14 במרץ 2012
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
סטפן אבל סינדינג

| --- | --- |

 לידה:  4 באוגוסט 1846 טרונדהיים, נורווגיה 
 פטירה:  23 בינואר 1922 (בגיל 75) boulevard du Montparnasse, הרובע הארבעה-עשר של פריז, צרפת 
 מקום קבורה:  פר לשז 
 תחום יצירה:  פיסול 
 זרם באמנות:  ריאליזם 
 הושפע על ידי:  אלברט וולף 
 פרסים והוקרה:  קצין בלגיון הכבוד 
 בן או בת זוג:  אנה אלגה אוגוסטה (28 במאי 1885–ערך בלתי־ידוע) 
 חתימה:   
 
סטפן אבל סינדינג (בדנית: Stephan Abel Sindin;‏ 1846, טרונדהיים – 1922, פריז) היה פסל נורווגי דני שפיסל בסגנון ריאליסטי וגם בסגנון סימבוליסטי.
חייו

סינדינג החל לימודי משפטים באוסלו אבל החליט לעבור לתחום האמנות ולמד באקדמיה לאמנות באוסלו שם למד רישום ומודל, בהמשך למד פיסול אצל הפסל אלברט וולף בברלין.
סינדינג שהה רוב חיו הבוגרים במקומות שונים בעיקר ברומא קופנהגן ולבסוף בפריז.
בין השנים 1874–1875 למד בפריז בסגנון ריאליסטי שם שאב השראה בעיקר מאוגוסט רודן ומפול דובואה.
זכה להכרה מועטה בנורווגיה מאחר שנחשב למודרני מדי. סינדינג עבר בשנת 1883 לקופנהגן שם זכה להכרה. הציג בתערוכה העולמית של פריז (1889) ושימש כפרופסור מיעץ ולימד תלמידים באופן פרטי.
סינדינג עבר בשנת 1910 לפריז שם חי עד ליום מותו שם נקבר בפר לשז.
סינדינג בן למהנדס מכרות אח של המלחין כריסטיאן סינדינג והצייר אוטו סינדינג והיה נשוי לשחקנית אנה אוגוסטה אלגה.
גלריה

גבר ואישה
לילה במוזיאון ני קרלסברג גליפטוטק
העבד במוזיאון ני קרלסברג גליפטוטק
אסירה מניקה במוזיאון ני קרלסברג גליפטוטק
הנריק איבסן לפני התיאטרון הלאומי באוסלו
פסל ולקיריה בקופנהגן.
פסל הכנר אולה בול בברגן
נשק כימי

נשק כימי או לחלופין נשק טוקסיקולוגי הוא כל נשק בו נעשה שימוש בכימיקלים טוקסיפיקנטיים כאמצעי להרעלת הקורבן מתוך מטרה להמיתו או לפציעתו אנושות. נשק כימי נחשב לנשק לא קונבנציונלי ושימש בעיקר להשמדה המונית. השימוש בו אסור על פי אמנת האג. החל מ-1997 גם ייצורו ואגירתו אסורים.
סמל נשק כימי בצבא ארצות הברית
חיילים הלובשים ביגוד מגן בעת תרגיל בטיפול לאחר תקיפה בנשק כימי
השימוש המוצלח הראשון בלוחמת גז נעשה בקרב איפר השני (אפריל 1915) במלחמת העולם הראשונה על ידי הגרמנים. אמנם מספר הנפגעים מנשק כימי במלחמה זו לא היה גבוה (יחסית למספר הנפגעים מכלי נשק קונבנציונליים), אך יצא לו מוניטין של נשק מפחיד ואכזרי. הבעיה העיקרית במיגון כנגדו היא בכך שקשה להגן על כל הגוף ולעיתים מספיק שיש שטח מגע קטן של הגוף עם החומר המזיק על מנת לגרום למוות. בנוסף, עצם השימוש במיגון מקשה על התנועה, הראייה והנשימה.
חרף האיסור, נעשה בנשק זה שימוש לעיתים, ובמיוחד על ידי שליטים חסרי מעצורים ובמקומות נידחים, קשי גישה, ומחוץ למוקד ההתעניינות הבינלאומית. הדיקטטור האיטלקי בניטו מוסוליני השתמש בנשק כימי בפלישת איטליה הפשיסטית לאתיופיה, טורקיה עשתה בו שימוש בעת טבח דרסים, גמאל עבד אל נאצר נשיא מצרים עשה בו שימוש במלחמתו בתימן וסדאם חוסיין שליט עיראק, השתמש בנשק כימי במלחמתו בכורדים תושבי צפון ארצו שלו (ראו הערך חלבג'ה) וגם כנגד מטרות איראניות במלחמת איראן–עיראק. במלחמת האזרחים בסוריה שפרצה ב-2011 נעשה שימוש בנשק זה, בעיקר בגזים מסוג כלור וסארין, מספר פעמים, כאשר האירועים שזכו לתשומת לב עולמית הם המתקפה הכימית בע'וטה באוגוסט 2013 והמתקפה הכימית בח'אן שייח'ון באפריל 2017.
יעילות הנשק הכימי במלחמה היא מוגבלת. עיקר כוחו בפאניקה שהוא גורם כאשר מתבצע בו שימוש כנגד אוכלוסייה אזרחית. דרכי התגוננות מפני נשק כימי כוללות מסכת גז, המסננת את האוויר קודם נשימתו, ושהייה בחדר אטום, המונע חדירת גז. טווח השפעתו קטן ומושפע ממזג האוויר ופני השטח.
סוגים

קיימים שני סוגים עיקריים של חומרי לחימה כימיים (חל"ך):
חל"ך עצבים – גז הפוגע במערכת העצבים (סארין, למשל), בדרך כלל חוסם את הסינפסות, שהן המעברים בין זוגות של תאי עצב. הנפגעים מגז עצבים מאבדים שליטה על שרירי גופם, מפרכסים, מזיעים ומאבדים שליטה על הסוגרים. פעולתו של גז עצבים מהירה יחסית. סיבת המוות היא בדרך כלל דום נשימה או דום לב. רוב גזי העצבים חודרים לגוף דרך מערכת הנשימה, ולכן מסכת אב"כ יעילה נגדם, אך קיימים כאלו, דוגמת הסארין, החודרים גם דרך העור.
חל"ך כווייה - חומר, בדרך כלל רסס נוזלי, שגורם לכוויות במגע עם העור (גז חרדל, למשל). הכוויות אינן כוויות חום אלא כוויות כימיות. חל"ך זה עלול להביא למוות אם נשאף לריאות, שם הוא עשוי לגרום לבצקת ריאות המביאה למוות מחנק. טיפול בחל"ך כוויות הוא טיפול תומך. ניתן להימנע מפגיעת חל"ך כוויות על ידי שהייה בחדר סגור, או לבישת בגדים מיוחדים.
גז מדמיע ותרסיס פלפל הם סוגים של נשק כימי, אם כי הם אינם הורגים אדם בוגר ובריא. חומרים אלו משמשים כוחות צבא ומשטרה כאמצעי לפיזור הפגנות, וכן נמכרים לציבור הרחב כתרסיסים להגנה עצמית (לרוב מדובר בתרסיס פלפל).
כיום ניתן לחמש טילים בראשי קרב כימיים וכן להכניס חל"ך לפגזים ולשגרם ממגוון רחב של אמצעים, כמו: תותחים, משגרי טילי קרקע-קרקע ועוד.
ראו גם

אמנת הנשק הכימי
לוחמת גז במלחמת העולם הראשונה
פירוק נשק כימי
לוחמה ביולוגית
סיירה לאון במשחקים האולימפיים

סיירה לאון השתתפה לראשונה במשחקים האולימפיים באולימפיאדת מקסיקו סיטי (1968). היא נעדרה משתי האולימפיאדות הבאות, ומאז אולימפיאדת מוסקבה (1980) היא משתתפת במשחקים ברציפות. במשחקי החורף לא השתתפה מעולם.
עד כה, אף ספורטאי מסיירה לאון לא זכה במדליה אולימפית. את ההישג הגבוה ביותר רשמה האתלטית יוניס ברבר, שסיימה במקום החמישי בקרב שבע באולימפיאדת אטלנטה (1996) (בהמשך עברה ברבר לייצג את צרפת). ספורטאי בולט נוסף, המתאגרף ישראל קול, העפיל לשלב רבע הגמר באולימפיאדת לוס אנג'לס (1984), בקטגוריית המשקל של עד 71 ק"ג.
ראו גם

סיירה לאון במשחקים הפאראלימפיים
סיירה לאון במשחקים האולימפיים לנוער
סבסטיאן פרס

סבסטיאן פרס קרדונה (בספרדית: Sebastián Pérez Cardona; נולד ב-29 במרץ 1993) הוא כדורגלן קולומביאני המשחק בקבוצת בואבישטה בעמדת הקשר.
קריירה > אתלטיקו נסיונל

פרס החל את הקריירה בקבוצת הילדים של אתלטיקו נסיונל, אליה הגיעה לאחר שהסקאוט חיימה ארנגו ראה אותו בטורניר. הוא שיחק כקשר התקפי בזכות יכולותיו, אך בגיל 14 הוסט לעמדת הקשר האחורי. זכה באליפות המדינה עם נבחרת הנוער של מחוז אנטיוקיה.
בקדם עונת 2011 קיבל פרס זימון ממאמן הקבוצה הבוגרת, סנטיאגו אסקובר, להתאמן עם הקבוצה. מאחר שמאוד הרשים את אסקובר, הוחלט לקדם אותו כדי שיהיה חלק מהקבוצה הבוגרת ואת הבכורה של עשה ב-3 בפברואר 2011 במשחק ידידות מול ראסינג קלוב. הוא החל לצבור דקות בעיקר כמחליף עד שעלה לראשונה בהרכב במשחק מול בויאקה צ'יקו, משחק שבו דווקא הורחק בדקה ה-56. לאחר מספר משחקים שנותר על הספסל, הוא חזר להרכב ושיחק משחק שלם בשלב חצי גמר הפלייאוף מול דפורטס טולימה ואחר כך שיחק גם בגמר מול לה אקידד, גמר שאותו ניצחה אתלטיקו נסיונל בדו-קרב פנדלים ופרס הפך לשחקן הצעיר ביותר שזוכה באליפות קולומביה בגיל 18 בלבד.
בקיץ 2013 יצא פרס להבחן בארסנל למשך חודש ואף השתתף במשחק הכנה מול מנצ'סטר סיטי. אף על פי שהמאמן ארסן ונגר ביקש את החתמתו, היא לא יצאה לפועל בסופו של דבר. פרס חזר לנסיונל והמאמן חואן קרלוס אוסוריו החל יותר לתת לו דקות משחק. מספר הופעות טובות, כולל שער בדרבי מול אינדפנדיינטה מדיין בקופה קולומביה שבו זכתה בסוף נסיונל, הפכו את פרס לשחקן לגיטימי בסגל. גם תחת המאמן הבא, ריינלדו רואדה, היה פרס שחקן קבוע ברוטציה, אם כי לא בהכרח תמיד בהרכב הפותח. עזר לנסיונל לזכות בתואר האליפות בקולומביה בסוף שנת 2015 וכן היה שותף בהישג הגדול ביותר של הקבוצה, זכייה בקופה ליברטדורס 2016. נחשב לאחד השחקנים עם הכי הרבה הישגים במועדון כשלזכותו עשרה תארים במדי הקבוצה.
קריירה > בוקה ג'וניורס

ב-15 באוגוסט 2016 עבר לקבוצת הפאר הארגנטינאית, בוקה ג'וניורס תמורת 3 מיליון דולר. ערך את הופעת הבכורה ב-25 בספטמבר מול ניואל'ס אולד בויס בניצחון 1-4 והראה יכולת טובה. ב-1 באפריל 2017 סבל מקרע ברצועות, מה שהשבית אותו לתקופה של כמעט שנה. חזר לשחק ב-14 בינואר 2018 במשחק הכנה מול גודוי קרוס במשך 90 דקות. לא שיחק יותר מדי במהלך אותו טורניר, אך היה חלק מהסגל שזכה באליפות האפרטורה 2018, האליפות השנייה שהשיג עם הקבוצה.
קריירה > פצ'וקה

בחלק השני של עונת 2018 עבר לשחק בפצ'וקה המקסיקנית, אבל פרט למשחק אחד בגביע לא שותף כלל.
קריירה > ברצלונה ספורטינג קלוב

בשנת 2019 עבר לשחק בברצלונה ספורטינג קלוב מאקוודור. ערך את הבכורה ב-6 בפברואר במוקדמות גביע ליברטדורס מול דפנסור ספורטינג מאורוגוואי בניצחון 1-2 אבל קונפדרציית ה־CONMEBOL פסקה על ניצחון טכני לאורוגוואים 0-3 בטענה שפרס לא קיבל עדיין אישור לשחק. את שער הבכורה כבר בחצי גמר הגביע האקוודוריאני בניצחון 1-4 על דלפין.
קריירה > בואבישטה

ב-2 בספטמבר חזר לאירופה והצטרף לבואבישטה. ערך את הבכורה ב-2 בנובמבר מול בנפיקה ליסבון ועד לסיום העונה הפך לאחד השחקנים החשובים בקבוצה כשמשחק 17 משחקים ופותח בתשעה מהם. כבש גם שני שערים.
נבחרת לאומית > נבחרת עד גיל 20

סבסטיאן פרס זומן לנבחרת עד גיל 20 שאירחה את המונדיאליטו ב-2011 על ידי המאמן אדוארדו לארה. הוא שיחק במשחק אחד בלבד, בשמינית הגמר מול קוסטה ריקה בניצחון 2-3. שנתיים מאוחר יותר זומן על ידי המאמן קרלוס רסטרפו לסודאמריקנו 2013, שיחק 7 משחקים והנבחרת זכתה בתואר. כמה חודשים מאוחר יותר בטורניר טולון שאותו סיימה קולומביה כסגנית לאחר הפסד בגמר לברזיל 0-1. בחודש יולי של אותה שנה שיחק את כל המשחקים במונדיאליטו של 2013, אותה סיימה קולומביה בשמינית הגמר אחרי הפסד בדו-קרב פנדלים לדרום קוריאה.
נבחרת לאומית > נבחרת עד גיל 23

עם הנבחרת האולימפית של קולומביה, שיחק פרס באולימפיאדת ריו, שם הגיעה קולומביה לרבע הגמר לפנמי שהודחה על ידי ברזיל. פרס שיחק בשלושה מתוך ארבעת המשחקים.
נבחרת לאומית > נבחרת בוגרת

לנבחרת הבוגרת זומן פרס לראשונה בפברואר 2016 על ידי המאמן חוסה נסטור פקרמן לקראת משחקי מוקדמות מונדיאל 2018 מול בוליביה ואקוודור. מול בוליביה הוחלף פרס לאחר 61 דקות על ידי אדווין קרדונה, אבל מספר ימים אחר כך כבש את שער הבכורה שלו בנבחרת בניצחון 1-3 על אקוודור. שיחק גם בטורניר הקופה אמריקה 2016 בארצות הברית שבו הגיעה קולומביה למקום השלישי. פרס שיחק 5 משחקים ולא כבש. זימונו האחרון על ידי פקרמן היה לסגל המוקדם למונדיאל 2018, אך הוא נופה לקראת הסגל הסופי.
לאחר שלא זומן במשך שלוש שנים, חזר פרס לסגל הנבחרת על ידי המאמן, ריינלדו רואדה, לקראת טורניר הקופה אמריקה 2021, שבו שיחק שני משחקים ולא כבש.
תארים והישגים > אתלטיקו נסיונל

אליפות קולומביה (2011) אפרטורה
סופרליגה (2012)
קופה קולומביה (2012)
אליפות קולומביה (2013) אפרטורה
קופה קולומביה (2013)
אליפות קולומביה (2013) פינליססיון
אליפות קולומביה (2014) אפרטורה
אליפות קולומביה (2015) פינליססיון
סופרליגה (2016)
קופה ליברטדורס (2016)
תארים והישגים > בוקה ג'וניורס

אליפות ארגנטינה (2016–2017)
אליפות ארגנטינה (2017–2018)
תארים והישגים > נבחרת עד גיל 20

סודאמריקנו 2013
תארים והישגים > תארים אישיים

נבחרת השנה בליגה הקולומביאנית 2015
נבחרת השנה בקופה ליברטדורס 2016
נבחרת השנה בדרום אמריקה 2016
הקשר הטוב ביותר בליגה האקוודוריאנית 2019
נבחרת השנה בליגה האקוודוריאנית 2019
נמל התעופה הבין-לאומי נורמן מנלי

נמל התעופה הבין-לאומי נורמן מנלי (באנגלית: Norman Manley International Airport) הוא נמל תעופה בינלאומי סמוך לקינגסטון, בירת ג'מייקה, על חוף הים הקריבי. משמש כמרכז הפעילות ומושב הנהלתה של חברת אייר ג'מייקה (Air Jamaica; מ-2011 חלק מקריביאן איירליינס). הנמל נקרא במקור פליסדוס (Palisadoes), על שם חצי האי עליו הוא ממוקם וב-1972 נקרא על שמו של ראש ממשלת ג'מייקה, נורמן מנלי. על אף שזהו נמל התעופה הסמוך לבירה, זהו השדה השני בחשיבותו במדינה לאחר נמל התעופה הבינלאומי סנגסטר ליד מונטגו ביי, בצפון האי, שהוא נמל התעופה העמוס ביותר בג'מייקה ובאיים הקריבים כולם.
היסטוריה

ג'מייקה הייתה אי פעיל מבחינת תחבורה אווירית עוד מראשית ימי התעופה. ב-3 בדצמבר 1930 הפעילה חברת פאן אמריקן וורלד איירווייז את הקו המסחרי הראשון על ידי מטוס ימי שנחת על הים בנמל קינגסטון. ב-1934 נחת לראשונה באי מטוס יבשתי, שהגיע בטיסה מקובה.
רשות תעופה אזרחית נוסדה ב-1947 וב-1948 נפתחו שני שדות התעופה, פליסדוס (Palisadoes) ליד קינגסטון ומונטגו ביי בצפון.
נמל התעופה מופיע בסרט הראשון בסדרת ג'יימס בונד, ד"ר נו.
נתונים

בנמל עברו בשנת 2014 1,422,978 נוסעים, ב-130 טיסות מסחריות בשבוע אותן הפעילו 13 חברות תעופה סדירות וכ-12,331 טון מטענים. הנמל כולל 9 גשרי עלייה למטוס ("שרוולים") ומאפשר חניית מטוסים עד לגודל בואינג 747-400.
בין החברות המפעילות טיסות לנמל אייר קנדה, בריטיש איירווייז, איבריה איירליינס, KLM, אמריקן איירליינס, דלתא איירליינס, קופה איירליינס, קיימן איירווייז, ווסט ג'ט, ג'ט בלו איירווייז וחברות קריביות מקומיות.
אירועים יוצאי דופן

ב-10 באפריל 1953 כשל מנוע של מטוס לוקהיד 18 לודסטאר של חברת קריביאן אינטרנשיונל אירווייז בעת המראה מנמל התעופה, בטיסת נוסעים שגרתית. המטוס התרסק בים, 10 נוסעים ו-3 אנשי צוות שהיו על סיפונו נהרגו, נוסע יחיד ניצל.
ב-17 ביולי 1960 נחטף מטוס קובאנה דה אוויאסיון שהיה בטיסה מנמל התעופה הבינלאומי חוסה מארטי בהוואנה לנמל התעופה הבינלאומי של מיאמי והונחת בנמל התעופה פליסדוס, בו ביקש קברניט המטוס מקלט מדיני מפני שלטון פידל קסטרו.
ב-20 ביולי 1979 צלל מטוס מטען מדגם דאגלס DC-6 לים סמוך לנמל התעופה, במסגרת ניסיון נחיתה ושני אנשי צוותו נהרגו.
ב-22 בדצמבר 2009 החטיא מטוס בואינג 737-823 של אמריקן איירליינס את המסלול בעת ניסיון נחיתה בנמל התעופה עקב סופת גשם כבדה, בעת שביקש לנחות. המטוס התפרק לשלושה חלקים ונעצר מרחק קטן מן הים. כל הנוסעים ואנשי הצוות יצאו ללא פגע.
הערות שוליים

↑  Sounds familiar, doesn't it?, .Jamaica Observer, ‏21 בינואר 2010
↑  דף הנתונים באתר נמל התעופה
↑  תיאור האירוע באתר aviation-safety
↑  תיאור האירוע באתר aviation-safety
↑  תיאור האירוע באתר aviation-safety
↑  תיאור האירוע באתר aviation-safety
סילביה ויליאמס

| --- | --- |

 לידה:  10 בפברואר 1936 לינקולן, ארצות הברית 
 פטירה:  28 בפברואר 1996 (בגיל 60) 
 שם לידה:  Sylvia Louise Hill 
 השכלה:  אוברלין קולג'  אוניברסיטת ניו יורק  המכון לאמנות יפה של אוניברסיטת ניו יורק  Friends' Central School 
 מעסיק:  מוזיאון ברוקלין, המוזיאון הלאומי לאמנות אפריקאית, סמית'סוניאן 
 תפקיד:  מנהל מוזיאון 
 פרסים והוקרה:  פרס קאנדס (1983) 
 
סילביה ויליאמס (10 בפברואר 1936 – 28 בפברואר 1996) הייתה מנהלת מוזיאון, היסטוריונית אמנות ומומחית אמריקאית באמנות אפריקאית. היא סייעה בפיתוח המחקר וההערכה של אמנות אפריקאית כמרדף משמעותי, אסתטי ואינטלקטואלי בארצות הברית.
ביוגרפיה

ויליאמס נולדה וגדלה בלינקולן, פנסילבניה שבארצות הברית. אביה היה פרופסור לאנגלית ודיקן באוניברסיטת לינקולן. היא נישאה לצ'רלטון ויליאמס ולזוג לא היו ילדים. ויליאמס החזיקה בתארים בתולדות האמנות, אחד ממכללת אוברלין בשנת 1957 ואחד מה-IFA ב-1975. ויליאמס שירתה כאוצרת במחלקה לתרבויות עולם אפריקניות, אוקיאניות ותרבויות חדשות במוזיאון ברוקלין בשנת 1973.
ב-1983 סילביה ויליאמס הצטרפה למוזיאון הלאומי לאמנות אפריקאית במכון סמית'סוניאן ובשנת 1987 פיקחה על מעבר המוזיאון למקומו הנוכחי בקניון הלאומי בוושינגטון הבירה. במהלך עבודתה במוזיאון, הקדישה עצמה לקידום המוניטין של המוזיאון, בנוסף עזרה למוזיאון לרכוש יותר מ־845 יצירות אמנות אפריקאית מסורתית ומודרנית והדגישה את החשיבות של הערכה והצגה של אמנות אפריקאית.
בשנת 1983 קיבלה את פרס קנדאס להיסטוריה מהקואליציה הלאומית של 100 נשים שחורות. ב-1989 זכתה בתואר כבוד - דוקטור למכתבים הומניים על ידי מכללת אמהרסט, ושנה לאחר מכן קיבלה תואר כבוד - דוקטור לאמנויות יפות על ידי מכללת אוברלין.
היא כיהנה כנשיאת התאחדות מנהלי מוזיאון אמנות בין השנים 1994–1995.
בגיל 60 נפטרה בוושינגטון הבירה בעקבות סיבוכים במפרצת המוחית. לאחר מותה המוזיאון הלאומי לאמנות אפריקאית של מוסד סמיתסוניאן השיק את התערוכה The Poetics of the Line: Seven Artists of the Nsukka group, שהייתה גם תערוכת הבכורה של גלריית סילביה ה. ויליאמס שנקראה לכבודה.
הערות שוליים

↑  HOME PAGE, www.sylviahugheswilliamsfineart.com
| --- | --- |
בקרת זהויות :  BnF: cb12084055b (data)  CiNii: DA08408999  ISNI: 0000 0000 7360 8210  LCCN: n93060292  NTA: 401586774  SUDOC: 075909529  VIAF: 42078627   WorldCat (עם VIAF): 42078627 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סילביה ויליאמס".
נמל התעופה הבין-לאומי ניו אורלינס לואי ארמסטרונג

נמל התעופה הבין-לאומי ניו אורלינס לואי ארמסטרונג (באנגלית: Louis Armstrong New Orleans International Airport;‏ IATA:‏ MSY,‏ ICAO:‏ KMSY) הוא נמל תעופה בין-לאומי בקנר (אנ'), מחוז ג'פרסון, לואיזיאנה, ארצות הברית. הוא נמצא בבעלות העיר ניו אורלינס ונמצא כ-18 ק"מ מערבית למרכז העיר ניו אורלינס. נמל התעופה ארמסטרונג הוא נמל התעופה המסחרי העיקרי עבור אזור המטרופולין של ניו אורלינס ודרום מזרח לואיזיאנה.
ביולי 2001, לכבוד יום השנה ה-100 להולדתו של לואי ארמסטרונג (4 באוגוסט 1901), שמו של נמל התעופה ל"נמל התעופה הבין-לאומי ניו אורלינס לואי ארמסטרונג".
נמל התעופה ארמסטרונג, יוני 2007
שירותים > הטרמינל

ל-MSY יש טרמינל אחד עם שלושה מתחמים המסומנים באותיות A-C. יש בסך הכל 35 שערים. המראות ורכישת כרטיסים נמצאים בקומה 3, בדיקת אבטחה של TSA נמצאת בקומה 2, ונחיתות ואיסוף כבודה נמצאים בקומה 1. טיסות בין-לאומיות עוברות דרך מתחם A, המכיל את מתקני המכס של נמל התעופה.
שירותים > תחבורה קרקעית

הטרמינל משרת על ידי Interstate 10. שירות האוטובוסים בין נמל התעופה למרכז העיר ניו אורלינס מסופק על ידי רשות התחבורה האזורית של ניו אורינס בקו "איירפורט אקספרס 202" וקו E-2 של ג'פרסון טרנזיט. לנמל התעופה יש שאטלים לרוב המלונות וההוסטלים ברובע העסקים המרכזי של ניו אורלינס. מתקן השכרת הרכבים נמצא בצד הדרומי של נמל התעופה ליד הטרמינל הישן.
סטטיסטיקה > יעדים פנים-ארציים מובילים

| דרגה | עיר | נוסעים |
| --- | --- | --- |
| 1 | ג'ורג'יה אטלנטה, ג'ורג'יה | 676,000 |
| 2 | טקסס יוסטון-גורג' בוש, טקסס | 389,000 |
| 3 | טקסס דאלאס/פורט וורת', טקסס | 367,000 |
| 4 | קולורדו דנבר, קולורדו | 286,000 |
| 5 | פלורידה אורלנדו פלורידה | 271,000 |
| 6 | קרוליינה הצפונית שארלוט, קרוליינה הצפונית | 263,000 |
| 7 | טקסס דאלאס-לאב, טקסס | 256,000 |
| 8 | טקסס יוסטון-הובי, טקסס | 222,000 |
| 9 | קליפורניה לוס אנג'לס, קליפורניה | 214,000 |
| 10 | פלורידה פורט לודרדייל, פלורידה | 210,000 |
סטטיסטיקה > נתח שוק של חברות תעופה

| דרגה | חברת תעופה | נוסעים | חלק |
| --- | --- | --- | --- |
| 1 | סאות'ווסט איירליינס | 4,310,000 | 35.53% |
| 2 | דלתא איירליינס | 1,893,000 | 15.61% |
| 3 | אמריקן איירליינס | 1,672,000 | 13.78% |
| 4 | יונייטד איירליינס | 1,455,000 | 12.00% |
| 5 | ספיריט איירליינס | 1,389,000 | 11.45% |
|  | חברות תעופה אחרות | 1,412,000 | 11.64% |
הערות שוליים

↑  "Dedication Plaque of Louis Armstrong New Orleans International Airport – 2012". Airchive. 2CMedia. ארכיון מ-23 במרץ 2013. נבדק ב-15 באוקטובר 2014. {{cite web}}:  (עזרה)
↑  "MSY Terminal Map". נבדק ב-12 במרץ 2021. {{cite web}}:  (עזרה)
↑  "The Facility - the New MSY - Get Updates". 19 במאי 2022. {{cite web}}:  (עזרה)
↑  "New terminal at New Orleans Airport to open on Nov. 6". WGNO (באנגלית). 2019-10-21. נבדק ב-2019-11-27.
↑  "Jefferson Transport Bus Routes". Jefferson Parish Transport. ארכיון מ-26 במרץ 2013. נבדק ב-26 באפריל 2013. {{cite web}}:  (עזרה)
↑  "Louis Armstrong New Orleans International Airport – Ground Transportation". Louis Armstrong New Orleans International Airport. אורכב מ-המקור ב-5 בספטמבר 2011. נבדק ב-24 באוגוסט 2011. {{cite web}}:  (עזרה)
↑  Wendland, Tegan (29 באוקטובר 2019). "What You Need To Know About The New MSY". www.wwno.org (באנגלית). נבדק ב-2019-11-27. {{cite web}}:  (עזרה)
| --- | --- |
בקרת זהויות :  MusicBrainz: 742a8ed6-3a94-42cc-9a7e-11d4989da4a5 
הטרמינל